CELEX: 32016R0523
Language: lv
Date: 2016-03-10 00:00:00
Title: Komisijas Īstenošanas regula (ES) 2016/523 (2016. gada 10. marts), ar ko nosaka īstenošanas tehniskos standartus attiecībā uz formātu un veidni ziņošanai par pārvaldītāju darījumiem un to atklāšanai sabiedrībai saskaņā ar Eiropas Parlamenta un Padomes Regulu (ES) Nr. 596/2014 (Dokuments attiecas uz EEZ)

5.4.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 88/19
               
            KOMISIJAS ĪSTENOŠANAS REGULA (ES) 2016/523
      (2016. gada 10. marts),
      ar ko nosaka īstenošanas tehniskos standartus attiecībā uz formātu un veidni ziņošanai par pārvaldītāju darījumiem un to atklāšanai sabiedrībai saskaņā ar Eiropas Parlamenta un Padomes Regulu (ES) Nr. 596/2014
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 596/2014 par tirgus ļaunprātīgu izmantošanu (tirgus ļaunprātīgas izmantošanas regula) un ar ko atceļ Eiropas Parlamenta un Padomes Direktīvu 2003/6/EK un Komisijas Direktīvas 2003/124/EK, 2003/125/EK un 2004/72/EK (1), un jo īpaši tās 19. panta 15. punkta trešo daļu,
      tā kā:
      
                  (1)
               
               
                  Lai veicinātu ziņošanas par pārvaldītāju darījumiem procesa efektivitāti un nodrošinātu sabiedrībai salīdzināmu informāciju, ir lietderīgi paredzēt vienotus noteikumus par to, kā pieprasītā informācija ir jāpaziņo un jāpublisko, izmantojot vienotu veidni.
               
            
                  (2)
               
               
                  Šajā veidnē būtu jāietver informācija par visiem darījumiem, ko konkrētajā dienā veikušas personu, kuras veic pārvaldības pienākumus, vai ar tām cieši saistītas personas. Lai nodrošinātu sabiedrībai visaptverošu pārskatu, veidnē būtu jābūt iespējams sniegt informāciju par darījumiem gan atsevišķi, gan apkopotā veidā. Apkopotajai informācijai būtu jānorāda visu attiecībā uz vienu un to pašu finanšu instrumentu vienā un tajā pašā dienā un vienā un tajā pašā darījuma vietā vai ārpus jebkādas tirdzniecības vietas veiktu viena veida darījumu apjoms, kurš izteikts kā viens skaitlis, kas ir visu darījumu apjomu aritmētiskā summa. Tai būtu jānorāda arī atbilstošā pēc apjoma svērtā vidējā cena. Norādot veidnē dažādu veidu darījumus, piemēram, iegādes un pārdošanas, tos nekad nevajadzētu ne summēt, ne savstarpēji ieskaitīt.
               
            
                  (3)
               
               
                  Lai vienkāršotu jau nosūtīta nepareiza paziņojuma grozīšanas procesu, veidnē būtu jāiekļauj arī lauks, kas izmantojams grozījuma paziņojumā, lai identificētu sākotnējo paziņojumu un paskaidrotu neprecizitātes tajā.
               
            
                  (4)
               
               
                  Šī regula balstās uz īstenošanas tehnisko standartu projektu, ko Komisijai iesniegusi Eiropas Vērtspapīru un tirgu iestāde.
               
            
                  (5)
               
               
                  Eiropas Vērtspapīru un tirgu iestāde ir veikusi atklātu sabiedrisko apspriešanu par īstenošanas tehnisko standartu projektu, kas ir šīs regulas pamatā, izvērtējusi potenciālās saistītās izmaksas un ieguvumus un pieprasījusi saskaņā ar Eiropas Parlamenta un Padomes Regulas (ES) Nr. 1095/2010 (2) 37. pantu izveidotās Vērtspapīru un tirgu nozares ieinteresēto personu grupas atzinumu.
               
            
                  (6)
               
               
                  Lai nodrošinātu finanšu tirgu netraucētu darbību, ir nepieciešams, ka šī regula stājas spēkā steidzami un ka šajā regulā izklāstītos noteikumus piemēro no tās pašas dienas, kurā sāk piemērot Regulā (ES) Nr. 596/2014 izklāstītos noteikumus,
               
            IR PIEŅĒMUSI ŠO REGULU.
      1. pants
      Definīcijas
      “elektroniskie līdzekļi” ir elektroniskais aprīkojums datu apstrādei (tostarp datu saspiešanai), uzglabāšanai un nosūtīšanai, izmantojot kabeļus, radio viļņus, optiskās tehnoloģijas vai citus elektromagnētiskos līdzekļus.
      2. pants
      Paziņojuma formāts un veidnes
      1.   Personas, kas veic pārvaldības pienākumus, un ar tām cieši saistītas personas nodrošina, ka paziņojumu sniegšanai par darījumiem, kā minēts Regulas (ES) Nr. 596/2014 19. panta 1. punktā, tiek izmantota pielikumā sniegtā paziņojumu veidne.
      2.   Personas, kas veic pārvaldības pienākumus, un ar tām cieši saistītas personas nodrošina, ka 1. punktā minēto paziņojumu nosūtīšanai tiek izmantoti elektroniskie līdzekļi. Šie elektroniskie līdzekļi nodrošina, ka informācijas nosūtīšanas laikā tiek saglabāts tās pilnīgums, integritāte un konfidencialitāte, un ļauj gūt pārliecību par nosūtītās informācijas avotu.
      3.   Kompetentās iestādes nosaka, ar kādu 2. punktā minēto elektronisko līdzekļu palīdzību tām nosūtāma informācija, un publicē tos savā tīmekļa vietnē.
      3. pants
      Stāšanās spēkā
      Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
      To piemēro no 2016. gada 3. jūlija.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 10. martā
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 173, 12.6.2014., 1. lpp.
      
      
         (2)  Eiropas Parlamenta un Padomes 2010. gada 24. novembra Regula (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (OV L 331, 15.12.2010., 84. lpp.).
      
         PIELIKUMS
         
            Veidne ziņošanai par personu, kas veic pārvaldības pienākumus, un ar tām cieši saistītu personu darījumiem un to atklāšanai sabiedrībai
         
         
                     
                        1.
                     
                  
                  
                     
                        Sīkāka informācija par personām, kas veic pārvaldības pienākumus / ar tām cieši saistītām personām
                     
                  
               
                     a)
                  
                  
                     Vārds, uzvārds / nosaukums
                  
                  
                     
                        [Fiziskām personām: vārds un uzvārds(-i).]
                     
                     
                        [Juridiskām personām: pilns nosaukums, atbilstošā gadījumā ietverot juridisko formu saskaņā ar dibināšanas valsts reģistra datiem.]
                     
                  
               
                     
                        2.
                     
                  
                  
                     
                        Paziņojuma iemesls
                     
                  
               
                     a)
                  
                  
                     Amats/statuss
                  
                  
                     
                        [Attiecībā uz personām, kas veic pārvaldības pienākumus: jānorāda ieņemamais amats emitenta / emisijas kvotu tirgus dalībnieka / izsoļu platformas / izsoļu rīkotāja / izsoļu uzrauga ietvaros, piemēram, izpilddirektors, finanšu direktors.]
                     
                     
                        [Cieši saistītām personām:
                     
                     
                                 —
                              
                              
                                 
                                    norāde, ka paziņojums attiecas uz personu, kura ir cieši saistīta ar personu, kas veic pārvaldības pienākumus,
                                 
                              
                           
                                 —
                              
                              
                                 
                                    attiecīgās personas, kura veic pārvaldības pienākumus, vārds, uzvārds un amats.]
                                 
                              
                           
               
                     b)
                  
                  
                     Sākotnējais paziņojums/grozījums
                  
                  
                     
                        [Norāde, ka tas ir sākotnējs paziņojums vai iepriekšēju paziņojumu grozījums. Grozījuma gadījumā jāpaskaidro kļūda, kas tiek labota ar šo paziņojumu.]
                     
                  
               
                     
                        3.
                     
                  
                  
                     
                        Informācija par emitentu, emisijas kvotu tirgus dalībnieku, izsoļu platformu, izsoļu rīkotāju vai izsoļu uzraugu
                     
                  
               
                     a)
                  
                  
                     Vārds, uzvārds / nosaukums
                  
                  
                     
                        [Pilns vienības nosaukums.]
                     
                  
               
                     b)
                  
                  
                     LEI
                  
                  
                     
                        [Juridiskās personas identifikācijas kods saskaņā ar ISO 17442 – LEI kods.]
                     
                  
               
                     
                        4.
                     
                  
                  
                     
                        Ziņas par darījumu(-iem): iedaļas, kas jāatkārto par i) katru instrumentu veidu; ii) katru darījumu veidu; iii) katru datumu; un iv) katru vietu, kur tikuši veikti darījumi
                     
                  
               
                     a)
                  
                  
                     Finanšu instrumenta apraksts, instrumenta veids
                     Identifikācijas kods
                  
                  
                     
                                 
                                    [—
                              
                              
                                 
                                    Norāde par instrumenta veidu:
                                 
                                 
                                             —
                                          
                                          
                                             
                                                akcija, parāda instruments, atvasinātais vai finanšu instruments, kas saistīts ar akciju vai parāda instrumentu,
                                             
                                          
                                       
                                             —
                                          
                                          
                                             
                                                emisijas kvota, izsoles produkts, kura pamatā ir emisijas kvota vai atvasinātais instruments, kas attiecas uz emisijas kvotu.
                                             
                                          
                                       
                           
                                 
                                    —
                                 
                              
                              
                                 
                                    Instrumenta identifikācijas kods, kā noteikts Komisijas deleģētajā regulā, ar ko papildina Eiropas Parlamenta un Padomes Regulu (ES) Nr. 600/2014 attiecībā uz regulatīvajiem tehniskajiem standartiem ziņošanai par darījumiem kompetentajām iestādēm, kura pieņemta saskaņā ar Regulas (ES) Nr. 600/2014 26. pantu.]
                                 
                              
                           
               
                     b)
                  
                  
                     Darījuma raksturojums
                  
                  
                     
                        [Darījuma veida apraksts, attiecīgā gadījumā norādot darījumu veidu, kā noteikts 10. pantā Komisijas Deleģētajā regulā (ES) 2016/522
                         (1)
                        , kura pieņemta saskaņā ar Regulas (ES) Nr. 596/2014 19. panta 14. punktu, vai konkrētu piemēru, kā izklāstīts Regulas (ES) Nr. 596/2014 19. panta 7. punktā.
                     
                     
                        Saskaņā ar Regulas (ES) Nr. 596/2014 19. panta 6. punkta e) apakšpunktu tiek norādīts, vai darījums ir saistīts ar akciju iegādes iespēju programmas īstenošanu.]
                     
                  
               
                     c)
                  
                  
                     Cena(-as) un apjoms(-i)
                  
                  
                     
                                    Cena(-as)
                                 
                                 
                                    Apjoms(-i)
                                 
                              
                                     
                                 
                                 
                                     
                                 
                              
                        [Ja attiecībā uz vienu un to pašu finanšu instrumentu vai emisijas kvotu vienā un tajā pašā dienā un vienā un tajā pašā darījuma vietā tiek izpildīts vairāk nekā viens tā paša veida darījums (pirkšana, pārdošana, aizdevumi, aizņēmumi…), šajā laukā norāda šo darījumu cenas un apjomus divās slejās, kā norādīts iepriekš, iekļaujot tik daudz rindu, cik nepieciešams.
                     
                     
                        Izmanto datu standartus cenai un daudzumam, tostarp attiecīgā gadījumā cenas valūtai un daudzuma valūtai, kā noteikts Komisijas deleģētajā regulā, ar ko papildina Eiropas Parlamenta un Padomes Regulu (ES) Nr. 600/2014 attiecībā uz regulatīvajiem tehniskajiem standartiem ziņošanai par darījumiem kompetentajām iestādēm, kura pieņemta saskaņā ar Regulas (ES) Nr. 600/2014 26. pantu.]
                     
                  
               
                     d)
                  
                  
                     Apkopotā informācija
                     
                                 —
                              
                              
                                 Kopējais apjoms
                              
                           
                                 —
                              
                              
                                 Cena
                              
                           
                  
                     
                        [Vairāku darījumu apjomi tiek summēti, ja šie darījumi:
                     
                     
                                 —
                              
                              
                                 
                                    attiecas uz vienu un to pašu finanšu instrumentu vai emisijas kvotu,
                                 
                              
                           
                                 —
                              
                              
                                 
                                    ir viena veida,
                                 
                              
                           
                                 —
                              
                              
                                 
                                    tiek izpildīti tajā pašā dienā un
                                 
                              
                           
                                 —
                              
                              
                                 
                                    tiek izpildīti tajā pašā darījuma vietā.
                                 
                              
                           
                        Izmanto datu standartu daudzumam, tostarp attiecīgā gadījumā daudzuma valūtai, kā noteikts Komisijas deleģētajā regulā, ar ko papildina Eiropas Parlamenta un Padomes Regulu (ES) Nr. 600/2014 attiecībā uz regulatīvajiem tehniskajiem standartiem ziņošanai par darījumiem kompetentajām iestādēm, kura pieņemta saskaņā ar Regulas (ES) Nr. 600/2014 26. pantu.]
                     
                     
                        [Informācija par cenām:
                     
                     
                                 —
                              
                              
                                 
                                    viena darījuma gadījumā šā viena darījuma cena,
                                 
                              
                           
                                 —
                              
                              
                                 
                                    ja vairāku darījumu apjomi tiek summēti – apkopoto darījumu vidējā svērtā cena.
                                 
                              
                           
                        Izmanto datu standartu cenai, tostarp attiecīgā gadījumā cenas valūtai, kā noteikts Komisijas deleģētajā regulā, ar ko papildina Eiropas Parlamenta un Padomes Regulu (ES) Nr. 600/2014 attiecībā uz regulatīvajiem tehniskajiem standartiem ziņošanai par darījumiem kompetentajām iestādēm, kura pieņemta saskaņā ar Regulas (ES) Nr. 600/2014 26. pantu.]
                     
                  
               
                     e)
                  
                  
                     Darījuma datums
                  
                  
                     
                        [Konkrētās paziņotā darījuma izpildes dienas datums.
                     
                     
                        Izmanto ISO 8601 datuma formātu: GGGG–MM–DD; koordinētais universālais laiks.]
                     
                  
               
                     f)
                  
                  
                     Darījuma vieta
                  
                  
                     
                        [Nosaukums un kods, lai identificētu tirdzniecības vietu saskaņā ar Finanšu instrumentu tirgu direktīvu, sistemātisku internalizētāju vai organizētu tirdzniecības platformu ārpus Savienības, kur darījums ticis izpildīts, kā noteikts Komisijas deleģētajā regulā, ar ko papildina Eiropas Parlamenta un Padomes Regulu (ES) Nr. 600/2014 attiecībā uz regulatīvajiem tehniskajiem standartiem ziņošanai par darījumiem kompetentajām iestādēm, kura pieņemta saskaņā ar Regulas (ES) Nr. 600/2014 26. pantu, vai
                     
                     
                        ja darījums nav izpildīts nevienā no iepriekš minētajām vietām, lūdzu, norādiet “ārpus tirdzniecības vietas”.]
                     
                  
               
            (1)  Komisijas 2015. gada 17. decembra Deleģētā regula (ES) 2016/522, ar ko papildina Eiropas Parlamenta un Padomes Regulu (ES) Nr. 596/2014 attiecībā uz atbrīvojuma piemērošanu noteiktām trešo valstu publiskām struktūrām un centrālajām bankām, tirgus manipulāciju rādītājiem, robežvērtībām, kuras saistītas ar informācijas atklāšanu, kompetento iestādi, kam paziņo par atlikšanu, atļauju veikt tirdzniecību slēgtos periodos un pārvaldītāju veikto darījumu veidiem, par kuriem ir jāziņo (skatīt šā Oficiālā Vēstneša 1. lpp.).